சமயத்திற்கேற்றார்போல மாறிவிடும் சுபாவம் இருக்கும் என்றாலும் துர்போதனைகளுக்கும், கெட்டசகவாசங்களுக்கும் எளிதில் அடிமையாகாத மீன ராசி நேயர்களே ஜென்ம ராசிக்கு 7ல் குரு, 10ல் செவ்வாய் சஞ்சாரம் செய்வது நல்ல அமைப்பு என்பதால் கணவன் மனைவியிடையே ஒற்றுமை பலப்படும். உறறார் உறவினர்கள் சாதகமாக செயல்படுவார்கள். பண வரவுகள் ஏற்ற சிறப்பாக இருப்பதால் ஆடம்பர பொருட்களை வாங்கி சேர்ப்பீர்கள். திருமண வயதை அடைந்தவர்களுக்கு சுப காரியங்கள் கை கூடும். பணம் கொடுக்கல் வாங்கல் போன்றவற்றில் பெரிய தொகைகளை ஈடுபடுத்துவதை தவிர்க்கவும். சிலருக்கு அசையும் அசையா சொத்துக்கள் மூலம் ஆதாயங்கள் ஏற்படும். தொழில் வியாபாரம் செய்பவர்களுக்கு சற்று மந்த நிலையை சந்திக்க வேண்டியிருந்தாலும் பொருட் தேக்கம் ஏற்படாமல் எதிர்பார்த்த லாபத்தை அடைவார்கள். உத்தியோகஸ்தர்கள் பணியில் கவனமுடன் செயல்பட்டால் உயரதிகாரிகளின் ஆதரவினைப் பெற முடியும். அடிக்கடி பயணங்கள் மேற்கொள்ளும் வாய்ப்பும் கிட்டும். சிவபெருமானை வழிபாடு செய்வது உத்தமம்.